Qashqadaryoda 27 yoshli erkakning jasadi qotillik alomatlari bilan topildi

Qashqadaryoda 31 may kuni 27 yoshli erkakning jasadi qotillik alomatlari bilan topildi. Viloyat prokuraturasi holat yuzasidan munosabat bildirdi.
Ma'lum qilinishicha, Qarshi shahrida qotillik sodir etilgani yuzasidan ijtimoiy tarmoqlarda xabar tarqalgan.
Aniqlanishicha, shu kuni Qarshi shahri “Komilon” mahalla fuqarolar yig'inidagi xonadonlardan birida fuqaro L.A.ning (erkak, 1995 yilda tug'ilgan) jasadi qotillik alomatlari bilan topilgan.Mazkur holat yuzasidan shu kuni Qarshi shahar prokuraturasi tomonidan O.D.ga (2004 y.t.) nisbatan jinoyat kodeksining 97-moddasi 2-qismi (og'irlashtiruvchi holatda qasddan odam o'ldirish) bilan jinoyat ishi qo'zg'atilib, protsessual tartibda ushlangan.
Hozirda viloyat prokuraturasi tomonidan tergov harakatlari olib borilmoqda.
Avvalroq Samarqand viloyati Kattaqo'rg'on tumanidagi fermer xo'jaligida 8 may kuni qotillik ro'y bergani xabar berilgandi. Shuningdek, Toshkentda 19 yil oldin sodir bo'lgan qotillik fosh etilgandi. Shuningdek, Toshkent viloyatida 9 yil oldin yo'qolgan 18 yoshli qizning suyaklari topilgani haqida xabar berilgandi.